- Hindi News
- National
- इल्वा में जो सदस्यता विवाद चल रहा वह चुनाव की तैयारी, 30 वोट ही तय करते हैं हार जीत
इल्वा में जो सदस्यता विवाद चल रहा वह चुनाव की तैयारी, 30 वोट ही तय करते हैं हार-जीत
इंदौर लोहा व्यापारी एसोसिएशन (इल्वा) में चल रहे सदस्यता विवाद को चुनावी तैयारियों के रूप में देखा जा रहा है। कारण- इल्वा ट्रस्ट व एसोसिएशन के चुनाव मई में होना है। सामान्य तौर पर एसोसिएशन की कार्यकारिणी के चुनाव में हार-जीत का अंतर 30 से 40 वोट का ही रहता है।
इसी अंतर में जयहिंद व सहयोग पैनल के सदस्यों की जीत तय होती है। लोहा बाजार में अधिकांश सदस्यों का मानना है कि यह पूरा मुद्दा चुनाव के लिए खड़ा हुआ है। एसोसिएशन अध्यक्ष आमीर इंजीनियरवाला ने 79 सदस्यों को हटा दिया है। हालांकि इससे उनकी जयहिंद पैनल के भी समर्थक प्रभावित हो रहे हैं, लेकिन इसमें विरोधी सहयोगी पैनल के समर्थक ज्यादा बताए जा रहे हैं।
सहयोग पैनल के लिए इन सदस्यों को बचाना जरूरी है, क्योंकि इनके समय भी कई सदस्य बनाए गए हैं। यदि यह बाहर होते हैं तो वोट बैंक पर असर पड़ने के साथ ही साथी सदस्यों में गलत संदेश जाएगा। इसलिए इंजीनियरवाला द्वारा 79 सदस्य हटाने का फैसला लेने के कुछ दिन बाद ही सहयोग पैनल के बहुमत वाली कार्यकारिणी ने इंजीनियरवाला को पद से निलंबित कर दिया। इस पर इंजीनियरावाल का कहना है कि यह चुनाव की तैयारी नहीं है। एक साल से यह प्रक्रिया चल रही थी
उधर, एसोसिएशन के कार्यवाहक अध्यक्ष घोषित किए गए मोहम्मद पीठावाला का कहना है कि इंजीनियरवाला ने क्या सोचकर यह किया, नहीं पता, लेकिन किया अवैधानिक तरीके से। चुनाव के लिए हम तैयार हैं।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva